Dissiplinêre stappe volg ná video van 'besope' Eskom-werker | Maroela Media
Dissiplinêre stappe volg ná video van 'besope' Eskom-werker
Eskom gaan 'n interne dissiplinêre proses teen 'n werknemer begin nadat 'n video op sosiale media gedeel is waarin hy of sy besope ná 'n motorongeluk voorkom.
Die kragvoorsiener het Dinsdag in 'n verklaring gesê die video wys dat die betrokke werknemer "sukkel om te staan" kort nadat hy of sy met 'n Eskom-voertuig in 'n motorongeluk betrokke was. "Ons is dankbaar dat daar geen beserings tydens die voorval was nie."
Luidens die verklaring bepaal Eskom se beleid en reëls dat werknemers nie onder die invloed van alkohol gedurende werksure mag wees nie. Die kragvoorsiener is ook gekant teen dronkbestuur, word daar in die verklaring verseker.
"Gegewe die moontlike gevaar en risiko's wat met die aard van ons besigheid verband hou, handhaaf ons die reël [van nugter bly gedurende werksure].
"Ons betreur dus die risiko's waaraan ons werknemer se gedrag ander padgebruikers en voetgangers moontlik blootgestel het.
"Ons kan die publiek en ons kliënte daarvan verseker dat ons ook terwyl die polisie die saak hanteer, regstellende maatreëls sal tref om te verseker dat sulke gedrag nie herhaal word nie," het Motlhabane Ramashi, senior bestuurder van bedryf en instandhouding in Gauteng, gesê.
Hoëvlakplan vir 'uitdagings' by Pretoriase hooggeregshof
Wat is "regstellende aksies"?
Besope Eskom werker? Shocking!!!
Ek dink elke dag die regering en die staats instansies ministers is almal besope of onder die invloed.
Hulle stel geen goeie voorbeeld vir die res nie.
Kom nou Eskom, die reël van nugter by die werk?
Bestuur onder die invoed is ONWETTIG!!!!
Om onder die invloed by die werk te wees is 'n ontslaanbare oortreding, behalwe as jy 'n toetser is by SAB(?).
Wat gaan julle aan die werknemer doen? Ek kan met sekerheid sê van watter ras die persoon is, net om julle media verklaring te lees, en dit bepaal ook julle aksies.